Oficiālais Vēstnesis L 229 , 27/08/2002 Lpp. 0024 - 0032



Komisijas Lēmums (2002. gada 22. augusts), ar ko nosaka ziņojumu standarta prasības attiecībā uz Kopienas līdzfinansētajām dzīvnieku slimību izskaušanas un ierobežošanas programmām un atceļ Lēmumu 2000/322/EK (izziņots ar dokumenta numuru C(2002) 3103) (Dokuments attiecas uz EEZ) (2002/677/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1990. gada 26. jūnija Lēmumu 90/424/EEK par izdevumiem veterinārajā jomā [1], kurā jaunākie grozījumi izdarīti ar Lēmumu 2001/572 [2], un jo īpaši tā 24. panta 11. punktu, tā kā: (1) Lēmums 90/424/EEK paredz Kopienas finansiālās līdzdalības iespēju attiecībā uz dzīvnieku slimību izskaušanas un ierobežošanas programmām. Katru gadu dalībvalstīm jāiesniedz programmas, attiecībā uz kurām tās vēlas izmantot priekšrocības, ko sniedz finansiāla līdzdalība. (2) Jāievieš vērtēšanas sistēma, lai novērtētu paveikto, īstenojot izskaušanas un ierobežošanas programmas. Vērtēšanas sistēmā jāiekļauj ziņojumu sistēma, lai iegūtu programmu epidemioloģiskos datus. Vēlams saskaņot šādu ziņojumu sistēmu. (3) Galvenā atbildība par izskaušanas un ierobežošanas programmu īstenošanu un sekmīgu norisi, kā arī par līdzfinansēto pasākumu pareizu finanšu vadību ir dalībvalstij, kura iesniedz pieteikumu. (4) Lēmuma 90/424/EEK 24. panta 2. punktā paredzētie kritēriji attiecībā uz izskaušanas un ierobežošanas programmām tika noteikti ar Padomes Lēmumu 90/638/EEK [3]. (5) Lēmuma 90/638/EEK I pielikuma 13. punkts paredz, ka izskaušanas programmās, ko dalībvalstis iesniedz Komisijai līdzfinansējuma nolūkā, vajadzības gadījumā ir jābūt vismaz noteikumiem, pateicoties kuriem gadījumā, kad dzīvnieki tiek nokauti, lauksaimnieki pēc iespējas ātri saņemtu pienācīgas kompensācijas par nokautajiem dzīvniekiem. (6) Ja šādu noteikumu nav, būtu jāparedz, ka kompensācija atmaksājama 90 dienās. (7) Šis lēmums aizstāj Komisijas 2000. gada 13. aprīļa Lēmumu 2000/322/EK, ar ko nosaka standarta prasības, kas piemērojamas ziņojumiem attiecībā uz dzīvniekuslimību izskaušanas un uzraudzības programmām, kam var saņemt Komisijas līdzfinansējumu [4], kuršu jāatceļ ar šā lēmuma piemērošanas dienu. (8) Šajā direktīvā paredzētie pasākumi ir saskaņā ar Pastāvīgās pārtikas aprites un dzīvnieku veselības komitejas atzinumu, IR PIEŅĒMUSI ŠO LĒMUMU. 1. pants Šajā lēmumā izmanto šādas definīcijas: a) "sākotnējs tehnisks un finansiāls programmas novērtējums" – sākotnējais novērtējums attiecīgajai programmai, kuru Komisijai iesniedz līdz 1. jūnijam, kā paredzēts Lēmuma 90/424/EEK 24. panta 7. punktā; b) "starpposma ziņojumi" – ziņojumi, ko iesniedz Komisijai noteiktos laikposmos; c) "nobeiguma ziņojumi" – ziņojumi, ko iesniedz Komisijai par pilnu programmas īstenošanas gadu; d) "maksājumu pieprasījumi" – Lēmuma 90/424/EEK 24. panta 8. punktā noteiktie maksājumu pieprasījumi. 2. pants Attiecībā uz izskaušanas un ierobežošanas programmām, kas pieņemtas saskaņā ar Lēmuma 90/424/EEK 24. pantu, dalībvalstis iesniedz sākotnēju tehnisku un finansiālu novērtējumu, starpposma ziņojumus un nobeiguma ziņojumus saskaņā ar šo lēmumu. 3. pants Līdzfinansējuma nolūkā apstiprinātais sākotnējais tehniskais un finansiālais kādas programmas novērtējums aptver vismaz I pielikumā noteikto informāciju. 4. pants 1. Starpposmu ziņojumi aptver vismaz II, III un IV pielikumā noteikto informāciju attiecīgi par šādām slimībām: govju tuberkuloze, govju bruceloze, aitu un kazu bruceloze, govju enzootiskā leikoze, infekciozais liellopu rinotraheīts/IPV, paratuberkuloze, liellopu pleiropneimonija (CBPP), Sibīrijas lopu mēris, maedi visna, kazu artrīta un encefalīta vīruss (CAEV), infekciozais katarālais drudzis, Aujeski slimība, Āfrikas cūku mēris, klasiskais cūku mēris, cūku vezikulārā slimība, riketsioze, babezioze, anaplazmoze, infekciozā hematopoētiskā nekroze (IHN), lašu infekciozā anēmija (ISA), salmonella pullorum, salmonella gallinarum un mycoplasma gallisepticum. 2. Starpposmu ziņojumos ir visa minētā informācija attiecībā uz trakumsērgu. 5. pants 1. Nobeiguma ziņojumiem pievieno maksājumu pieprasījumus, un tie aptver vismaz II, III, IV, V, VI un VII pielikumā noteikto informāciju attiecīgi par šādām slimībām: govju tuberkuloze, govju bruceloze, aitu un kazu bruceloze, govju enzootiskā leikoze, infekciozais liellopu rinotraheīts/IPV, paratuberkuloze, liellopu pleiropneimonija (CBPP), Sibīrijas lopu mēris, maedi visna, kazu artrīta un encefalīta vīruss (CAEV), infekciozais katarālais drudzis, Aujeski slimība, Āfrikas cūku mēris, klasiskais cūku mēris, cūku vezikulārā slimība, riketsioze, babezioze, anaplazmoze, infekciozā hematopoētiskā nekroze (IHN), lašu infekciozā anēmija (ISA), salmonella pullorum, salmonella gallinarum un mycoplasma gallisepticum. 2. Attiecībā uz trakumsērgu nobeiguma ziņojumos ir visa attiecīgā informācija, un tajos iekļauj līdzfinansējuma maksājumu pieprasījumus. 3. Lai aizpildītu VII pielikumā noteikto tabulu, neskarot 4. panta 2. punktu Komisijas Regulā (EK) Nr. 296/96 [5], ailē "kompensācija" dalībvalstis norāda kompensāciju, kas piešķirta 90 dienās pēc dzīvnieka nokaušanas vai pēc aizpildītās prasības uzrādīšanas. 6. pants Direktīvu 2000/322/EK atceļ no 2003. gada 1. janvāra. 7. pants Šo lēmumu piemēro dzīvnieku slimību izskaušanas un ierobežošanas programmām, kuras īstenojamas no 2003. gada 1. janvāra. 8. pants Šis lēmums ir adresēts dalībvalstīm. Briselē, 2002. gada 22. augustā Komisijas vārdā – Komisijas loceklis David Byrne [1] OV L 224, 18.9.1990., 19. lpp. [2] OV L 203, 28.7.2001., 16. lpp. [3] OV L 347, 12.12.1990., 54. lpp. [4] OV L 111, 9.5.2000., 19. lpp. [5] OV L 39, 17.2.1996., 5. lpp. -------------------------------------------------- I PIELIKUMS +++++ TIFF +++++ -------------------------------------------------- II PIELIKUMS +++++ TIFF +++++ -------------------------------------------------- III PIELIKUMS +++++ TIFF +++++ -------------------------------------------------- IV PIELIKUMS +++++ TIFF +++++ -------------------------------------------------- V PIELIKUMS +++++ TIFF +++++ -------------------------------------------------- VI PIELIKUMS +++++ TIFF +++++ -------------------------------------------------- VII PIELIKUMS +++++ TIFF +++++ --------------------------------------------------